laion/Wikipedia-Exotic huggingface dataset:
עונת 1950/1951 בלה ליגה

עונת 1950/1951 הייתה העונה ה-20 של לה ליגה שהיא הליגה הספרדית הבכירה בכדורגל. העונה החלה ב-10 בספטמבר 1950 והסתיימה ב-22 באפריל 1951. הליגה הוגדלה ל-16 קבוצות. בעקבות כך הוחלט שקבוצות שזכו במקום 15-16 יעברו לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שכו במקום 2-3 בכל אחת מהבתים של ליגת משנה ישתתפו במשחקי המבחן עם קבוצות שזכו במקום 13-14 בליגה הבכירה. שתי קבוצות החזקות ממשחקי המבחן ישחקו בעונת 1951/1952 בליגה הבכירה. מליגת המשנה עלו ראסינג סנטנדר, אלקויאנו, ריאל מורסיה ולרידה. אתלטיקו מדריד זכתה בתואר וזאת בפעם השלישית בתולדות המועדון ובפעם השנייה ברציפות. ז'ימנסטיק טרגונה וריאל אוביידו ירדו לליגת משנה בסוף העונה ובנוסף לכך, בעקבות משחקי המבחן ירדו גם ריאל מורסיה וגרנדה. בהתאם לנתונים הרשמיים של LFP תלמו סארה, אתלטיק בילבאו כבש 38 שערים ב-30 משחקים. בהוא זכה בתואר מלך השערים בפעם החמישית. חואן אקוניה מדפורטיבו לה קורוניה היה השוער הטוב של העונה. הוא ספג 36 שערים ב-26 משחקים. זו הייתה הפעם הרביעית שהוא זכה בתואר ועונה השנייה ברציפות. נתונים מפורטים מאתר rsssf נתונים מפורטים מאתר bdfutbol
גאקו שיבסאקי

יפן זהו שם יפני; שם המשפחה הוא שיבסאקי. גאקוּ שיבסאקי (ביפנית: 柴崎 岳; נולד ב-28 במאי 1992) הוא כדורגלן יפני המשחק בעמדת הקשר בקאשימה אנטלרס ובנבחרת יפן. שיבסאקי, יליד נוהג'י שבמחוז אאומורי, יפן, החל את הקריירה המקצוענית שלו בקאשימה אנטלרס מליגת העל היפנית בעונת 2011. ב-18 בדצמבר 2016 עלה שמו של שיבסאקי לכותרות, לאחר שהבקיע צמד שערים בהפסד 4-2 לריאל מדריד במסגרת גמר גביע העולם למועדונים 2016. לאחר משחק זה, הביעו התעניינות בשחקן קבוצות מהבונדסליגה ומליגת העל הספרדית. ב-31 בינואר 2017 חתם בטנריפה עד לסוף העונה. ב-17 ביולי 2017 חתם שיבסאקי בחטאפה מהלה ליגה לשלוש שנים. ב-14 ביולי 2019 חתם לארבע שנים במדי דפורטיבו לה קורוניה. ב-4 בספטמבר 2020 חתם שיבאסקי בלגאנס לשלוש שנים. ב-9 בספטמבר 2014 ערך שיבסאקי את הופעת הבכורה שלו בנבחרת יפן, כששיחק 90 דקות והבקיע שער בתיקו 2-2 נגד נבחרת ונצואלה במשחק ידידות, משחק שמאוחר יותר תוצאתו נקבעה כניצחון טכני לטובת נבחרת יפן. שיבסאקי היה חלק מסגל הנבחרת לטורניר גביע אסיה בכדורגל 2015, וערך בו שתי הופעות, בהן הבקיע שער אחד. נכלל בסגל נבחרת יפן לטורניר מונדיאל 2022. קאשימה אנטלרס גביע הליגה היפנית (3): 2011, 2012, 2015 גביע סורוגה בנק (2): 2012, 2013 אישיים שחקן העונה בגביע הליגה היפנית (1): 2012 רוקי העונה בליגת העל היפנית (1): 2012 כדור הארד בגביע העולם למועדונים (1): 2016 מדיה וקבצים בנושא גאקו שיבסאקי בוויקישיתוף גאקו שיבסאקי, ברשת החברתית אקס (טוויטר) גאקו שיבסאקי, ברשת החברתית אינסטגרם גאקו שיבסאקי, באתר Transfermarkt גאקו שיבסאקי, באתר Soccerway גאקו שיבסאקי, באתר BDFutbol גאקו שיבסאקי, באתר WorldFootball.net גאקו שיבסאקי, באתר National Football Teams גאקו שיבסאקי, באתר FootballDatabase.eu גאקו שיבסאקי, באתר ESPN SIGN HIM UP Real Madrid tormentor Gaku Shibasaki set to become a free agent in the New Year and is targeting move to La Liga after turning down host of Spanish and German sides באתר הסאן, 18 בדצמבר 2016 (באנגלית) אתר ערוץ הספורט – sport5.co.il, באתר m.sport5.co.il דיווח: האברץ קיבל את האישור המיוחל לצ'לסי, באתר ONE‏, 4 בספטמבר 2020 Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
פיטוהוי עטוי

פיטוהוי עטוי (שם מדעי: Pitohui dichrous) הוא עוף ממשפחת הזהבניים החי בגינאה החדשה. ייחודו בכך שהוא העוף היחיד שהוכח שהוא רעיל.  הפיטוהוי העטוי דומה במקצת לעורב, אם כי מרבית נוצותיו אדומות, גם עיניו בצבע אדום, הכנפיים, המקור והחזה שלו שחורים. החלק הקדמי והעליון בראשו של הפיטוהוי העטוי הוא בצבע שבין אדמדם או כתום חלודי לחום. החלק האחורי של הראש והעורף הם בצבע של שאר הגוף. הפיטוהוי העטוי ניזון מחרקים, בהם סוג של חיפושית רעילה המעניקה לו את הרעל. הרעל משמש אותו גם כדי להתגונן מפני טורפים. הרעל של הפיטוהוי העטוי נמצא על העור והנוצות, ולא במקור או בטפרים, והוא פוגע במי שנוגע בעורו של הפיטוהוי. הוא אמנם לא מסוגל להרוג אדם, אבל עשוי לגרום לו כווייה כימית. לבעלי חיים הוא גורם נזק בעצמה משתנה. כל בני הסוג פיטוהוי נחשב לבעל נוצות המכילות רעל, אבל רק לגבי הפיטוהוי העטוי הדבר הוכח. הפיטוהוי היא ציפור נדירה מאוד, ואנדמית לגינאה החדשה. למרות היותו עוף רעיל, מזגו נוח יחסית. הרעל של הפיטוהוי זהה לרעל של הדנדרובטיים, הניזונים אף הן מחרקים. מדיה וקבצים בנושא פיטוהוי עטוי בוויקישיתוף פיטוהוי עטוי, באתר ITIS (באנגלית) פיטוהוי עטוי, באתר NCBI (באנגלית) פיטוהוי עטוי, באתר Animal Diversity Web (באנגלית) פיטוהוי עטוי, באתר GBIF (באנגלית) פיטוהוי עטוי באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
עיסאם אל-חדרי

עיסאם א-דין כמאל תאופיק אל-חדרי (בערבית: عصام الدين كمال توفيق الحضري, בתעתיק מדויק: עצאם אלדין כמאל תופיק אלחצ'רי; ב-15 בינואר 1973) הוא כדורגלן עבר מצרי ששיחק בעמדת השוער. הוא השחקן המבוגר ביותר בתולדות גביע העולם בכדורגל ששיחק בטורניר, כשהשתתף במשחק נבחרתו בשלב הבתים במונדיאל 2018 כשהוא בן 45 שנים ו-161 יום. אל-חדרי התחיל את הקריירה שלו בדמיאט. בקיץ 1996 חתם באל-אהלי בה שיחק 11 וחצי עונות וזכה עימה ב-8 אליפויות, 4 גביעים, 4 סופרקאפים, 4 פעמים בליגת האלופות האפריקאית, 4 סופר קאפים, פעמיים בליגת האלופות הערבית ופעם אחת בסופר קאפ הערבי. בפברואר 2008 חתם בפ.צ. סיון מליגת העל השווייצרית, אולם החתימה נעשתה ללא ידיעתם של הנהלת אל-אהלי שהשעו אותו וקנסו אותו. אך בסופו של דבר פיפ"א החליטה כי אל-חדרי יעזוב לסיון. ב-20 ביולי 2009 חתם אל-חדרי באיסמאעילי. ב-1 ביולי 2010 חתם אל-חדרי בא-זמאלכ, אך הושעה על ידי פיפ"א ל-4 חודשים משום שהפר את חוזהו בסיון. בדצמבר 2010 חתם באל מאריק מליגת העל הסודנית ל-3 שנים. בקיץ 2013 חתם בוואדי דגלה. אחרי עונה אחת חזר לקדנציה שנייה באיסמאעילי ובסיומה חזר לוואדי דגלה. ב-25 במרץ 1996 ערך אל-חדרי את הופעת הבכורה שלו בנבחרת מצרים בתיקו 1-1 נגד קוריאה הדרומית. לזכותו של אל-חדרי 144 הופעות בנבחרת והוא גם משמש כקפטן הנבחרת. אל-חדרי זכה עם הנבחרת ארבע פעמים בגביע אפריקה לאומות (הכי הרבה בהיסטוריה לשחקן) ואף נבחר לשוער המצטיין בגביעים שנערכו ב-2006, 2008 ו-2010. לאחר שאיבד את מקומו כשוער ראשון בנבחרת, בינואר 2013 הודיע על פרישה מהנבחרת. במרץ 2014 הודיע על חזרה לזירה הבינלאומית. ב-5 במרץ 2014 ערך את הופעת הבכורה המחודשת שלו בניצחון 0–2 נגד בוסניה והרצגובינה. ב-17 בינואר 2017 נכנס אל-חדרי בדקה ה-25 כמחליף של השוער הראשון שפתח במשחק בגביע אפריקה לאומות 2017 נגד נבחרת מאלי לאחר שמתח את שריר הירך האחורי, ובכך הפך לשחקן המבוגר ביותר שמשחק במסגרת גביע אפריקה לאומות. ב-25 ביוני 2018 במשחק נגד ערב הסעודית בשלב הבתים במונדיאל 2018 כשהוא בן 45 שנים ו-161 יום, אל חדרי פתח בהרכב ושיחק ובכך הפך לשחקן המבוגר ביותר ששיחק אי פעם בגביע העולם בכדורגל. אל-אהלי ליגת העל המצרית (8): 1996/1997, 1997/1998, 1998/1999, 1999/2000, 2004/2005, 2005/2006, 2006/2007, 2007/2008 הגביע המצרי (4): 2000/2001, 2002/2003, 2005/2006, 2006/2007 הסופר קאפ המצרי (4): 2003, 2005, 2006, 2007 ליגת האלופות האפריקאית (2): 2001, 2005, 2006, 2008 הסופר קאפ האפריקאי (2): 2002, 2006, 2007 ליגת האלופות הערבית (1): 1996 הסופר קאפ הערבי (2): 1997, 1998 פ.צ. סיון הגביע השווייצרי (1): 2008/2009 אל-מאריק ליגת העל הסודנית (1): 2011 הגביע הסודני (1): 2012 נבחרת מצרים המשחקים הפאן-אפריקאים (1): 1995 גביע אפריקה לאומות (4): 1998, 2006, 2008, 2010 המשחקים הפאן-ערבים (1): 2007 אישיים נבחרי הטורניר בגביע אפריקה לאומות (3): 2006, 2008, 2010 מדיה וקבצים בנושא עיסאם אל-חדרי בוויקישיתוף אתר האינטרנט הרשמי של עיסאם אל-חדרי עיסאם אל-חדרי, ברשת החברתית פייסבוק עיסאם אל-חדרי, ברשת החברתית אקס (טוויטר) עיסאם אל-חדרי, ברשת החברתית אינסטגרם עיסאם אל-חדרי, באתר Transfermarkt עיסאם אל-חדרי, באתר Soccerway עיסאם אל-חדרי, באתר National Football Teams עיסאם אל-חדרי, באתר FootballDatabase.eu פרופיל המאמן, באתר Transfermarkt
משמר החופים של ארצות הברית

משמר החופים של ארצות הברית (באנגלית: The United States Coast Guard, בראשי תיבות: USCG) הוא זרוע של הכוחות המזוינים של ארצות הברית האחראית על הגנת הציבור והסביבה ושמירה על האינטרסים האמריקאים (בתחום הכלכלה והביטחון) בכל אזור ימי שבו הם עלולים להיות בסיכון. האזורים כוללים מים בינלאומיים, חופי ארצות הברית, נמלים ומקוות מים בפנים הארץ (אגמים, נהרות). משמר החופים נוצר ב-1915 על ידי מיזוג שירות ספינות המכס (United States Revenue Cutter Service) והשירות להצלת חיים בים (United States Life Saving Service) המוטו של משמר החופים הוא Semper Paratus - תמיד מוכנים. לרשות משמר החופים עומדות סירות מהירות ומסוקי חילוץ וסיור בהם הם משתמשים לצורך מילוי משימותיהם. ערך מורחב – דרגות הכוחות המזוינים של ארצות הברית משמר החופים הרוסי משמר החופים של הרפובליקה העממית של סין מדיה וקבצים בנושא משמר החופים של ארצות הברית בוויקישיתוף אתר האינטרנט הרשמי של משמר החופים של ארצות הברית (באנגלית) משמר החופים של ארצות הברית, ברשת החברתית אקס (טוויטר) משמר החופים של ארצות הברית, סרטונים בערוץ היוטיוב משמר החופים - האתר הרשמי סרטון 360°: סטראטון, ספינה של משמר החופים, 2017, ארכיון הסרטונים של AP משמר החופים של ארצות הברית, באתר אנציקלופדיה בריטניקה (באנגלית) כתבי משמר החופים של ארצות הברית בפרויקט גוטנברג (באנגלית)
אני ראיתי יופי

אני ראיתי יופי הוא אלבומה הרביעי של הזמרת נורית גלרון, שיצא באפריל 1983. בתחילת שנות ה-80 גלרון הוסיפה לבצע שירי משוררים, ובהם: זך, יונה וולך, מאיר ויזלטיר ועוד. בד בבד החלה גלרון לבצע שירי פופ ורוק רך, ללחנים ועיבודים של יוצרים כמו: יהודית רביץ ויזהר אשדות. מגמה זו באה לידי ביטוי באלבום "אני ראיתי יופי" משנת 1983 שם ביצעה, בעיבודיו של משה לוי, את השירים: "סוס מעץ" (חדוה הרכבי/נחום היימן) ו"ילדות נשכחת" (יעקב גלעד/יהודית רביץ). שיר נוסף שבלט מהאלבום והיה לשיר זיכרון כואב הוא "עצי התאנה" (רחל שפירא/שפי ישי). האלבום הוקלט עם מוזיקאים בריטיים באולפן של נחום היימן בלונדון, שהתגורר שם באותה תקופה. בתקליט: שירים 1–6 - צד א', שירים 7–11 - צד ב'. הפקה מוזיקלית ועיבודים: משה לוי. קלידים: משה לוי. גיטרות: טום בלאדס. גיטרה בס: לואיס ז'ארים. תופים: סול רובינסון. כלי הקשה: ז'ושי הרואיטו. סקסופון: רון אספרי. הוקלט באולפני "אטמוספיר" — לונדון, יוני 1982. טכנאי הקלטה ומיקס: טרבור ואליס. צילום: מייק גנור. עיצוב גרפי: דורית וייס-אמיר. איפור: בועז תורג'מן. מפיק אחראי: יוריק בן-דוד. עוזרת הפקה: אתי אנטה. מפיקים: אשר ביטנסקי ונחום היימן.
ג'ייסון מילר (דובר)

ג'ייסון מילר (באנגלית: Jason Miller) (נולד ב-1975) הוא יועץ תקשורת אמריקאי שכיהן כיועץ התקשורת של דונלד טראמפ בתקופת הבחירות לנשיאות ארצות הברית 2016. מילר נולד בסיאטל, סיים תואר ראשון באוניברסיטת ג'ורג' וושינגטון בוושינגטון די. סי. במהלך הבחירות בארצות הברית בשנת 2000, שימש מנהל הקמפיין של ריק קלר מהמפלגה הרפובליקנית, שנבחר לנציג המחוז השמיני של פלורידה בבית הנבחרים. לאחר הבחירות מונה לראש מטהו וב-2002 ניהל את קמפיין הבחירות המוצלח לבחירתו מחדש. בבחירות בשנת 2004 סייע למטה הבחירות של מל מרטינז שנבחר לנציג פלורידה בסנאט, הוא מונה באותו מערכת בחירות למנהל קמפיין הבחירות של טום קוברון לאחר ששני קודמיו פוטרו וסייע לו להיבחר לנציג אוקלהומה בסנאט. בבחירות בשנת 2006 שימש מנהל הקמפיין של הסנאטור ג'ורג' אלן שהפסיד בבחירות לג'ים ווב. בבחירות לנשיאות ארצות הברית 2008 שימש סגן מנהל התקשורת של רודי ג'וליאני במהלך הבחירות המקדימות של המפלגה הרפובליקנית. לאחר הבחירות מונה לסגן נשיא בחברת הייעוץ התקשורתי "Dezenhall Resources" בה התמחה בניהול משברים תקשורתיים של חברות גדולות ומפורסמים. בשנת 2010 הצטרף כשותף וסגן נשיא בחברת הייעוץ התקשורתי "Jamestown". הוא ניהל קמפיינים תקשורתיים של מועמדי המפלגה הרפובליקנית לתפקידים בכירים, בהם של מאט בווין שנבחר למושל קנטקי ושל מארק סנפורד שנבחר לסנאט של ארצות הברית. ב-2015 מונה ליועץ בכיר ודוברו של הסנטור טד קרוז במהלך התמודדותו בבחירות המקדימות של המפלגה הרפובליקנית לקראת הבחירות לנשיאות ארצות הברית 2016. לאחר שקרוז פרש מהמרוץ מונה מילר ביוני 2016 ליועץ התקשורת של דונלד טראמפ וסייע לו להיבחר לנשיא. בעקבות ניצחונו של טראמפ מונה מילר למנהל התקשורת בבית הלבן המיועד, אך מילר בחר לסגת ולא לקבל את המינוי, כשהתפרסמו שמועות על רומן שקיים עם חברת קמפיין אחרת של טראמפ, איי ג'י דלגדו. בתחילת 2017 מכר את חלקו בחברת "Jamestown" והצטרף לחברת הייעוץ האסטרטגי "Teneo Strategies". ביוני 2021 דווח כי מילר עזב את הצוות של טראמפ כדי להיות מנכ"ל חברת סטארט אפ בהיי-טק. ובתחילת יולי הוא השיק גרסת בטא של פלטפורמת המדיה החברתית, Gettr. מילר נשוי ואב לבת מרעייתו ולבן מאיי ג'י דלגדו. ג'ייסון מילר באתר חברת Jamestown ג'ייסון מילר, ברשת החברתית אקס (טוויטר) Jason Miller backs out of Trump White House job, פוליטיקו, 24 בדצמבר 2016 Trump pick backs out of White House job after affair allegations, פוליטיקו, 25 בדצמבר 2016 strategist Dubke to run White House communications, פוליטיקו, 17 בפברואר 2017
שון ספייסר

שון מייקל ספייסר (באנגלית: Sean Michael Spicer; נולד ב-23 בספטמבר 1971) הוא יועץ פוליטי אמריקאי שכיהן כדובר הבית הלבן בממשלו של הנשיא דונלד טראמפ. קודם לכן כיהן כמנהל התקשורת והאסטרטג הראשי של הוועדה הרפובליקנית הלאומית (RNC). ספייסר נולד במחוז נסאו שבמדינת ניו יורק וגדל ברוד איילנד. אמו עבדה באוניברסיטת בראון ואביו עבד כסוכן ביטוח. ב-1993 סיים תואר ראשון בממשל מקונטיקט קולג' ושימש חבר נבחרת השיט של המוסד. בשנתו השלישית שהה באוניברסיטה האמריקאית בוושינגטון די. סי. ב-1999 הצטרף לכוחות המילואים של צי ארצות הברית והתקדם לדרגת קומנדר. ב-2012 סיים תואר שני בביטחון לאומי ואסטרטגיה ממכללת המלחמה של הצי. לאחר לימודי התואר הראשון עבד כחוקר בוועדת המפלגה הרפובליקנית בסנאט. במהלך הבחירות בארצות הברית בשנת 2000, שימש ראש ועדת המפלגה הרפובליקנית לקידום בחירתם מחדש של חברי הקונגרס מהמפלגה. בשנים 2002–2005 שימש מנהל התקשורת ודובר ועדת התקציב של בית הנבחרים של ארצות הברית. בשנים 2005–2006 שימש מנהל התקשורת של הוועדה הרפוליקנית בבית הנבחרים, בשנים 2006–2009 שימש עוזר לענייני תקשורת של נציב הסחר של ארצות הברית. בפברואר 2011 מונה למנהל התקשורת של הוועדה הרפובליקנית הלאומית, וב-2015 מונה בנוסף גם לאסטרטג הראשי של המפלגה. ב-20 בינואר 2017 נכנס לתפקידו כמנהל התקשורת (אנ') בממשלו של נשיא ארצות הברית דונלד טראמפ. במקביל מונה גם לדובר הבית הלבן בעקבות נסיגתו של ג'ייסון מילר מהמינוי. במרץ 2017 החליף אותו מייקל דובקה בתפקיד מנהל התקשורת, והוא נותר לשמש כדובר הבית הלבן. בעקבות התפטרותו של דובקה, מונה ספייסר ביוני 2017 לתפקיד ממלא מקום מנהל התקשורת. ב-11 באפריל 2017, בניסיון להגן על המתקפה האמריקאית בסוריה, טען ספייסר בתדרוך כתבי הבית הלבן כי "אפילו היטלר לא ירד לשפל של שימוש בנשק כימי". בהמשך הסביר ספייסר כי היטלר "לא השתמש בגז על אנשיו באותה צורה שאסד השתמש בו על עמו", ולאחר מכן ציין כי היטלר הכניס את היהודים לתוך "מרכזי שואה". לבסוף התנצל ספייסר על דבריו. ביולי 2017 הודיע על התפטרותו מכל תפקידיו בממשל טראמפ על רקע מינויו של אנתוני סקרמוצ'י לתפקיד מנהל התקשורת. ספייסר המשיך לכהן בתפקידיו בממשל עד 31 באוגוסט 2017. בשנת 2019 השתתף בעונה ה-28 של תוכנית המציאות האמריקאית "רוקדים עם כוכבים", שם היה למודח השישי. במרץ 2020 הוא החל לשדר תוכנית בערוץ Newsmax TV. ספייסר נשוי לרבקה מילר, מפיקת טלוויזיה ויועצת תקשורת, שהייתה חברה בסגל הבית הלבן בתקופת כהונתו של ג'ורג' ווקר בוש, ולהם שני ילדים. מדיה וקבצים בנושא שון ספייסר בוויקישיתוף אתר האינטרנט הרשמי של שון ספייסר (באנגלית) שון ספייסר, ברשת החברתית אקס (טוויטר) שון ספייסר, ברשת החברתית אינסטגרם שון ספייסר, ברשת החברתית טיקטוק שון ספייסר, סרטונים בערוץ היוטיוב שון ספייסר באתר הוועדה הרפובליקנית הלאומית אמיר תיבון, דובר הבית הלבן התנצל: דבריי על השואה היו חסרי רגישות, באתר הארץ, 12 באפריל 2017 ynet, סערת היטלר, הגז ומרכזי השואה: "לפטר את הדובר", באתר ynet, 12 באפריל 2017 ynet, עוד טלטלה בממשל טראמפ: שון ספייסר התפטר, באתר ynet, 21 ביולי 2017
סקציה (טקסונומיה)

סקציה (מלטינית: Sectio) היא רמה משנית של מיון טקסונומי של יצורים חיים. הסקציה מקבצת מספר מינים ונכללת בסוג. לעיתים משתמשים ברמת משנה נוספת בין סקציה לסוג והיא תת-סוג (בלטינית: subgenus). בסוגים בהם יש מאות מינים השימוש בסקציה הוא בעל ערך. באלון, למשל, כל המינים באותה סקציה יהיו נשירים או ירוקי עד. כמו כן הכלאה בין מיני אלון שונים נצפתה ברוב המקרים רק בתוך אותה סקציה. דוגמאות לסקציות של אלונים הן: אלונים לבנים (Lepidobalanus) ואדומים (Erythrobalanus) כשהאחרונים מקורם ביבשת אמריקה.
ברוקליניות

בדינמיקת נוזלים, ברוקליניות של נוזל מרובד היא מדד לנטיית גרדיאנט הלחץ מגרדיאנט צפיפות הנוזל. במטאורולוגיה, אטמוספירה נחשבת ברוקלינית כאשר הצפיפות תלויה הן בטמפרטורה והן בלחץ; זאת לעומת אטמוספירה ברוטרופית שבה הצפיפות תלויה בלחץ בלבד. במונחים אטמוספיריים, אזורים ברוטרופיים בכדור הארץ נחשבים בדרך כלל לאזורי קווי הרוחב המרכזיים או הטרופיים, ואילו אזורים ברוקליניים נחשבים בדרך כלל לקווי הרוחב הבינוניים או הקוטביים. הברוקליניות מתכוניתית ל- ∇ p × ∇ ρ {\displaystyle \nabla p\times \nabla \rho } ביטוי זה פרופורציוני לסינוס הזווית בין המשטחים שווה הלחץ ובין משטח שווה הצפיפות. לפיכך, בנוזל ברוטרופי, (אשר מוגדר על ידי ברוקליניות אפסית), אלה משטחים מקבילים. אזורים שבהם ברוקליניות גבוהה מאופיינים ביצירה תכופה של שקעים ברומטריים. מדיה וקבצים בנושא ברוקליניות בוויקישיתוף Marshall, J., and R.A. Plumb. 2007. Holton, J. R., 1992: An Introduction to Dynamic Meteorology, 3d edition, Academic Press, p. 77.
יחסי ישראל–סנגל

בין ישראל וסנגל מתקיימים יחסים דיפלומטיים מלאים. שגרירות ישראל בסנגל ממוקמת בעיר דקר, לישראל שיתופי פעולה שונים עם סנגל בין השאר בתחום החקלאות. ב-16 בספטמבר 1960 ביקשה סנגל ממספר מדינות ובין היתר מישראל שיכירו בה כמדינה. ב-27 בספטמבר הודיעה ישראל כי היא מכירה בסנגל כמדינה. בשנת 1962 פורסם כי היחסים בין המדינות מתחממים. כן באותה שנה מינתה ישראל שגריר בסנגל. ב-1966 ביקר ראש הממשלה לוי אשכול בסנגל, היה זה הביקור הראשון של ראש ממשלת ישראל. ב-1971 הגיעה לישראל משלחת של ארבעה נשיאים ממדינות אפריקה מניגריה, קונגו, קמרון וסנגל לטובת קידום השלום במזרח התיכון וליישום החלטת מועצת הביטחון 242 (לסיום השליטה בשטחים שכבשה ישראל ב-1967). בעת ביקורו בארץ, הנשיא לאופולד סנגהור - שכיהן בתפקיד מאז סנגל הפכה למדינה עצמאית ב-1960 ועד לשנת 1980 - השווה את הציונות לתנועות השחרור הלאומי והדה-קולוניזציה באפריקה. בשנת 1973, הודיע נשיא סנגל, כי על אף ששיתוף הפעולה בין המדינות הוקפא, היחסים לא ינותקו. בשנת 1978 הודיע הנשיא כי יחדש את הקשרים עם ישראל, עד אשר יוכח כי השלום עם מצרים מתקדם דיו. ב-1994 נחתם הסכם שיתוף פעולה כלכלי בין שתי המדינות, בשנת 2010 עמד היצוא מישראל לסנגל על 3.3 מיליון דולר. בשנת 2008 דווח כי התקיימו דיונים בין הפת"ח לחמאס בתיווך נשיא סנגל עבדוליי ואד, כאשר נידונו גם נושאים הקשורים לעמדה בנוגע להסדר קבע עם ישראל. משרד החקלאות מקיים פרויקטים משותפים במטרה לספק מענה למחסור במים לחקלאי סנגל. פרויקט "טיפה" כלל הטמעת מערכת השקיה מתקדמת על ידי ישראל. בספטמבר 2016, נפגש ראש הממשלה בנימין נתניהו עם נשיא סנגל מאקי סאל, בפגישה אמר נתניהו: "יש לנו מערכת יחסים נהדרת בין ישראל לסנגל, ואנחנו עתידים לעשותה נהדרת עוד יותר", ואף הזמין את הנשיא לביקור בישראל. בדצמבר 2016, בעקבות קבלת החלטה 2334 של מועצת הביטחון של האו"ם, שהוגשה ונתמכה בין היתר גם על ידי סנגל, הורה ראש הממשלה נתניהו להחזיר את שגריר ישראל בסנגל להתייעצות, לבטל את תוכניות הסיוע ולבטל את ביקורו של שר החוץ של סנגל בישראל. ביוני 2017 הודיעו ראש ממשלת ישראל בנימין נתניהו ונשיא סנגל מאקי סאל על סיום המשבר בין שתי המדינות. משה יגר, ראשיתו של שירות החוץ 1948–1967, הוצאת כרמל, 2021, עמ' 246–248. מדיה וקבצים בנושא יחסי ישראל–סנגל בוויקישיתוף "סנגל ביקשה הכרת ישראל", דבר, 16 בספטמבר 1960 "ישראל הכירה אתמול ברפובליקות סנגל ומאלי", למרחב, 29 בספטמבר 1960 ד"ר י.בן אור, "סנגל המוסלמית מחממת יחסיה עם ישראל", הבקר, 11 במאי 1962 "ויקטור אלישר - שגריר ישראל בסנגל", הבקר, 16 בפברואר 1962 חמישים שנה לביקורו של ראש הממשלה לוי אשכול באפריקה, באתר israelidocuments.blogspot.co.il "נשיא סנגל: לא ינותקו היחסים עם ישראל", דבר, 1 באפריל 1973 "סנגור: "נחדש היחסים עם ישראל כשניווכח שהשלום מתקדם דיו", מעריב, 1 באוקטובר 1978 הסכם בדבר שיתוף פעולה כללי בין ממשלת מדינת ישראל לבין ממשלת הרפובליקה של סנגל אפריקה שמדרום לסהרה, תמצית יחסי סחר עם ישראל בשנים 2000-2010, באתר משרד התעשייה, המסחר והתעסוקה ""פתח וחמאס מתאמים עמדות על הסכם עם ישראל" - וואלה! חדשות". וואלה! חדשות. נבדק ב-2016-12-24. שרי חקלאות ובכירים מ- 10 מדינות באפריקה לראשונה בישראל, באתר 2016 IsraeliPM (2016-09-21), PM Netanyahu Meets President of Senegal Macky Sall, נבדק ב-2016-12-24 תגובת ראש הממשלה נתניהו בעקבות החלטת מועצת הביטחון של האו"ם, באתר משרד החוץ טל שלו‏, ישראל וסנגל הודיעו על סיום המשבר המדיני, באתר וואלה, 4 ביוני 2017
פול סלבה

פול ג'וזף סלבה (באנגלית: Paul Joseph Selva; נולד ב-27 בספטמבר 1958) הוא קצין בדימוס בדרגת גנרל בחיל האוויר של ארצות הברית. בתפקידו האחרון שירת כסגן יושב ראש המטות המשולבים. סלבה נולד בבלוקסי שבמיסיסיפי. ב-1980 התגייס לחיל האוויר של ארצות הברית לאחר שסיים לימודי תואר ראשון בהנדסת אווירונאוטיקה באקדמיית חיל האוויר. הוכשר כטייס תובלה ושירת בטייסת התדלוק האווירי 917, שימש קברניט, מדריך ומוביל מבנה בטייסת התדלוק האווירי 32, שירת כיועץ וסגן ראש מטה פיקוד האוויר האסטרטגי, שימש מוביל מבנה בטייסת התדלוק האווירי 9, ומפקד טייסת התמיכה של כנף 722. ב-1994 מונה למפקד טייסת התדלוק האווירי 9 וסגן מפקד כנף 60. ב-1996 מונה לעוזר ראש המשרד להערכה במחלקת ההגנה של ארצות הברית. ב-1998 קודם לדרגת קולונל ומונה למפקד כנף התמיכה האווירית 60. ביולי 2000 מונה למפקד כנף התובלה האווירית 62. ב-2002 מונה לסגן מפקד המרכז לבקרה האווירית לתדלוק אווירי ושנה אחר כך מונה למפקד המרכז. בדצמבר 2004 מונה לקצין המבצעים של פיקוד התובלה של ארצות הברית בדרגת בריגדיר גנרל. באוגוסט 2006 מונה לסגן לענייני תכנון אסטרטגי של ראש מטה חיל האוויר. באוקטובר 2008 מונה לעוזר יושב ראש המטות המשולבים בדרגת לוטננט גנרל. באוקטובר 2011 מונה לסגן מפקד פיקוד כוחות האוויר בפיקוד האוקיינוס השקט. בנובמבר 2012 מונה לגנרל 4 כוכבים ולמפקד פיקוד התובלה של חיל האוויר. במאי 2014 מונה למפקד פיקוד התובלה של ארצות הברית. ביולי 2015 מונה לסגן יושב ראש המטות המשולבים, הוא שירת בתפקיד עד פרישתו בתחילת אוגוסט 2019. במהלך שירותו בחיל האוויר צבר למעלה מ-3,100 שעות טיסה והטיס בין היתר מטוסי C-5 גלקסי, בואינג C-17 גלובמאסטר III, לוקהיד מרטין C-141 סטארליפטר, גאלפסטרים 5, מקדונל דאגלס KC-10 אקסטנדר ובואינג KC-135 סטרטוטנקר. סלבה נשוי לריקי שאף היא משרתת בחיל האוויר של ארצות הברית. הוא בעל תואר ראשון בהנדסת אווירונאוטיקה מאקדמיית חיל האוויר של ארצות הברית, בעל תואר שני בניהול מהאוניברסיטה הנוצרית באבילין שבטקסס, בוגר בית הספר לפיקוד ומטה של חיל האוויר ותואר שני במדע המדינה מאוניברסיטת אובורן. מדיה וקבצים בנושא פול סלבה בוויקישיתוף ביוגרפיה באתר המטות המשותפים ביוגרפיה באתר חיל האוויר האמריקאי
רוני אלוני

רוני אלוני (נולד בדצמבר 1944) הוא ביולוג ישראלי, פרופסור אמריטוס במחלקה לביולוגיה מולקולארית ואקולוגיה של צמחים, בפקולטה למדעי החיים, באוניברסיטת תל אביב. בשנת 1969 סיים תואר שני בבוטניקה באוניברסיטה העברית בירושלים בהנחייתו של פרופ' גדעון אורשן. בשנת 1974 סיים לימודי דוקטורט בביולוגיה באוניברסיטה העברית בהנחייתם של פרופ' אברהם פאהן וד"ר צבי זקס. בהמשך סיים פוסט-דוקטורט באוניברסיטת פרינסטון. היה חבר סגל בפקולטה לביולוגיה בטכניון ובאוניברסיטת ווטרלו בקנדה. בשנת 1992 התמנה לפרופסור מן המניין באוניברסיטת תל אביב. בשנת 1991 התמנה לעמית באקדמיה הבינלאומית למדעי העץ. בשנת 2005 נבחר כעמית לאקדמיה לאופולדינה, האקדמיה הלאומית של גרמניה. במהלך שנות עבודתו היה פרופסור אורח באוניברסיטת הרווארד, באוניברסיטת קליפורניה, ברקלי, ובמוסדות אקדמיים נוספים. בין השנים 1996–1998 היה נשיא החברה הישראלית לבוטניקה. מחקרו של אלוני מתמקד בהבנת המנגנון ההורמונלי המעורר ומווסת הבחנה בצמחים וסקולריים, תוך התמקדות בשיפור ייצור הסיבים הצמחיים ואיכות היווצרות העץ בעצי יער. במחקרו עוסק אלוני בשאלות יסוד בתחום הביולוגיה ההורמונלית של צמחים: ייצור הורמונים, דרכי הובלתו ומנגנונים הורמונליים השולטים על ההבחנה של סוגי תאים שונים בעצה ובשיפה של רקמות מאורגנות, גידולים ועפצים. אלוני פרסם עשרות מאמרים בכתבי עת מובילים בתחום עבודתו. אתר האינטרנט הרשמי של רוני אלוני, אוניברסיטת תל אביב רוני אלוני, דף שער בספרייה הלאומית רוני אלוני, צומח הגליל התחתון (תזה לתואר שני בהנחיית גדעון אורשן), ירושלים: האוניברסיטה העברית, 1969 רוני אלוני, דיפרנציאציה מאורגנת של רקמות הובלה (עבודה לתואר שלישי בהנחיית פרופ' אברהם פאהן וד"ר צבי זקס), ירושלים: האוניברסיטה העברית, 1974
עוזי סמילנסקי

עוזי סמילנסקי (נולד ב-24 בינואר 1941) הוא פיזיקאי ישראלי, פרופסור אמריטוס במחלקה לפיזיקה של מערכות מורכבות במכון ויצמן. סמילנסקי, יליד ירושלים, סיים לימודי תואר ראשון ותואר שני בפיזיקה ומתמטיקה באוניברסיטה העברית בירושלים בשנת 1963. בשנת 1969 סיים לימודי דוקטורט במכון ויצמן. בשנת 1971 השלים פוסט-דוקטורט במכון מקס פלאנק בגרמניה ומאז ועד לפרישתו, בשנת 2007, היה חבר סגל במכון ויצמן. בשנת 1979 התמנה לפרופסור מן המניין במחלקה לפיזיקה גרעינית ובין השנים 1981–1984 שימש ראש המחלקה לפיזיקה גרעינית. במהלך שנות עבודתו שימש פרופסור אורח במספר רב של אוניברסיטאות בעולם, בהן אוניברסיטת קליפורניה בברקלי, בייליול קולג' באוניברסיטת אוקספורד, מכון מקס פלאנק, אוניברסיטת בריסטול ומוסדות נוספים. משנת 2010 הוא משמש פרופסור אורח במכון לארכאולוגיה באוניברסיטה העברית. בשנת 1976 הוענק לו פרס מפעל הפיס למדעים ולמחקר ע"ש לנדאו. בשנת 1998 הוענק לו פרס אלכסנדר פון הומבולדט, אחד מפרסי המדע היוקרתיים בגרמניה. באותה שנה אף התקבל כחבר במסדר הכבוד של הרפובליקה הפדרלית של גרמניה. בשנת 2000 נבחר לאקדמיה לאופולדינה, האקדמיה הלאומית למדעים של גרמניה. מחקריו של סמילנסקי בתחום הפיזיקה עוסקים ב"טביעות האצבע" של כאוס קלאסי בתחום מכניקת הקוונטים. בתחום הארכאולוגיה הוא עוסק בפיתוח שיטות מתמטיות וממוחשבות לסיוע במחקר ארכאולוגי. סמילנסקי אלמן ואב לשלושה בנים. היה נשוי לנעמי, בתו של יהושע פלמון ונכדתם של מייסדי תל אביב, אסתר וחייקל פלמן, עד פטירתה ב-2024. דודו היה הסופר ס. יזהר. דף הבית של פרופסור עוזי סמילנסקי, באתר מכון ויצמן. עוזי סמילנסקי, באתר פרויקט הגנאלוגיה במתמטיקה עוזי סמילנסקי, באתר ResearchGate עוזי סמילנסקי, באתר גוגל סקולר עוזי סמילנסקי, באתר Academia.edu